
	 1.Արդարադատության նախարարություն
	27.11.2024թ.

	
	№ /14.2.3/47639-2024


	Նախագիծը չի պարունակում Հայաստանի Հանրապետության օրենքի փոփոխություն կամ նոր օրենքի ընդունում նախատեսող նորմեր, սակայն պարունակում է օրենքին հակասող նորմեր:
Մասնավորապես՝ Նախագծի 2-րդ հոդվածի 1-ին մասով սահմանվում է, որ կողմերից մեկի պետության քաղաքացիները, որոնք ժամանակավորապես գտնվում են մյուս Կողմի պետության տարածքում, ազատվում են մուտքի պետության իրավասու մարմիններում 30 (երեսուն) օրվա ընթացքում գրանցվելու (հաշվառվելու ըստ գտնվելու վայրի) պարտականությունից, եթե Կողմերի պետությունների օրենսդրությամբ ավելի երկար ժամկետ նախատեսված չէ։ Վերոնշյալ դրույթը հակասում է «Օտարերկրացիների մասին» օրենքի 17-րդ հոդվածի 4-րդ մասին, որի համաձայն՝ ժամանակավոր կամ մշտական կացության կարգավիճակ ունեցող օտարերկրացիներին հաշվառում է Հայաստանի Հանրապետության ոստիկանության բնագավառում լիազորված պետական կառավարման մարմինը Հայաստանի Հանրապետության կառավարության սահմանած կարգով:
Նախագծի 3-րդ հոդվածի 1-ին մասի համաձայն՝ Կողմերից մեկի պետության քաղաքացիները կարող են առանց վիզայի մուտք գործել, տարանցիկ երթևեկել, դուրս գալ և գտնվել մյուս Կողմի պետության տարածքում՝ արտերկիր մեկնելու համար վավեր հետևյալ փաստաթղթերի հիման վրա.
Հայաստանի Հանրապետության քաղաքացիների համար՝
· Հայաստանի Հանրապետության քաղաքացու անձնագիր,
· Հայաստանի Հանրապետության դիվանագիտական անձնագիր,
· Հայաստանի Հանրապետության քաղաքացու նույնականացման քարտ,
· Հայաստանի Հանրապետության վերադարձի վկայական (միայն Հայաստանի Հանրապետություն վերադառնալու համար):
«Օտարերկրացիների մասին» օրենքի 6-րդ հոդվածի 1-ին մասին, որի համաձայն՝ օտարերկրացիները մուտք են գործում Հայաստանի Հանրապետություն պետական սահմանի անցման կետերով՝ վավերական անձնագրի առկայության, մուտքի վիզայի կամ կացության կարգավիճակը հավաստող փաստաթղթի հիման վրա և սահմանային հսկողություն իրականացնող Հայաստանի Հանրապետության կառավարության լիազորած պետական կառավարման մարմնի թույլտվության դեպքում, եթե այլ կարգ նախատեսված չէ սույն օրենքով կամ Հայաստանի Հանրապետության միջազգային պայմանագրերով: 
Ելնելով վերոնշյալից՝ Նախագիծը ենթակա է վավերացման ՀՀ Սահմանադրության 116-րդ հոդվածի 1-ին մասի 1-ին, 5-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 1-ի, 5-րդ կետերի, իսկ Հայաստանի Հանրապետության համար ֆինանսական և գույքային պարտավորություններ նախատեսելու դեպքում Նախագիծը ենթակա կլինի վավերացման նաև ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերի դրույթներով:

	Ընդունվել է ի գիտություն:

	2. Պետական գույքի կառավարման կոմիտե
	07.11.2024 թ.

	
	№  01/12.4/6988-2024


	Հայաստանի Հանրապետության կառավարության և Ղրղզստանի Հանրապետության նախարարների կաբինետի միջև Քաղաքացիների ուղևորությունների և կացության կարգի մասին» համաձայնագրի նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։

	Ընդունվել է ի գիտություն:


	3. Ֆինանսների նախարարություն
	04.12.2024թ.

	
	№ 02/5-2/25970-2024

	Հաշվի առնելով այն հանգամանքը, որ «Պետական տուրքի մասին» ՀՀ օրենքի 14-րդ հոդվածի 8-րդ կետով Հայաստանի Հանրապետությունում օտարերկրյա քաղաքացիների կացության ժամանակավոր կարգավիճակ և կացության քարտ տրամադրելու, ինչպես նաև հաշվառելու համար սահմանված է պետական տուրք՝ Նախագծի 2-րդ հոդվածի 1-ին կետով ՀՀ տարածքում ժամանակավորապես գտնվող Ղրղզստանի Հանրապետության քաղաքացիներին ՀՀ իրավասու մարմիններում 30 օրվա ընթացքում գրանցվելու (հաշվառվելու՝ ըստ գտնվելու վայրի) պարտականությունից ազատումը կարող է հանգեցնել պետական տուրքի գծով ՀՀ պետական բյուջեի եկամուտների նվազեցման:
Միաժամանակ սույն Նախագծում ծախսերի ավելացման հանգեցնող դրույթներ առկա չեն:


	Ընդունվել է ի գիտություն:

	4. Ազգային անվտանգության ծառայություն
	25.11.2024թ.

	
	№ 11/1620

	Հայաստանի Հանրապետության կառավարության և Ղրղզստանի Հանրապետության նախարարների կաբինետի միջև` քաղաքացիների ուղևորությունների և գտնվելու կարգի մասին համաձայնագրի նախագծի վերաբերյալ ներկայացնում ենք հետևյալ առաջարկությունները.
1. 1-ի հոդվածի 1-ի մասում 6 վեց ամսվա բառերը փոխարինել 180 հարյուր ութսուն օրվա բառերով:
2. Տարընկալումներից և տարաբնույթ մեկնաբանություններից խուսափելու նպատակով՝ անհրաժեշտ է հստակեցնել 1-ին հոդվածի 1-ին մասով նախատեսված 180 հարյուր ութսուն օրվա ընթացքում Կողմի պետության տարածքում  90 օր գտնվելու ժամկետի հաշվարկի ձևաչափը մասնավորապես՝ 180 հարյուր ութսուն օրյա ժամկետը Կողմի պետության տարածք անձի առաջին մուտքի օրվանից է հաշվարկվելու, թե յուրաքանչյուր հաջորդ մուտքի օրվանից և այլն:
3. 2-րդ հոդվածի 2-րդ մասում անհրաժեշտ է վերանայել ինչը հաստատվում է սահմանային հսկողության մարմինների կողմից մյուս Կողմի պետության տարածք մուտք գործելու ժամանակ կատարված նշումով ձևակերպումը, քանի որ նույնականացման քարտերով մուտք գործելու պարագայում դրանցում նշում հնարավոր չէ կատարել:
4. 3-րդ հոդվածի 1-ին մասում նույնականացման քարտ, բառերից հետո լրացնել եթե Հայաստանի Հանրապետության պետական սահմանի անցման կետը հատելիս Հայաստանի Հանրապետության համապատասխան շտեմարանում երևում է, որ Հայաստանի Հանրապետության քաղաքացին ունի ՀՀ քաղաքացու վավեր անձնագիր, բառերը:
Միաժամանակ, հարկ է նկատի ունենալ, որ Ղրղզստանի Հանրապետության քաղաքացու անձնագրով ID քարտերով ՀՀ պետական սահմանի անցման կետերում սահմանային գրանցումներ իրականացնելու նպատակով ՀՀ սահմանային էլեկտրոնային կառավարման տեղեկատվական համակարգում անհրաժեշտ կլինի կատարել  ծրագրային փոփոխություններ, որոնց համար կպահանջվի մոտ 2 ամիս:
	



Ընդունվել է, համաձայնագրում կատարվել է համապատասխան փոփոխություն



Ընդունվել է, համաձայնագրի Հոդված 1-ում սահմանվել է ցանկացած 180 օրվա հարյուր ութսուն ընթացքում դրույթը:


Ղրղզական կողմի հետ փոխհամաձայնեցման արդյունքում համաձայնագրի 3-րդ հոդվածով նախատեսված՝ վավեր ճամփորդական փաստաթղթերի ցանկից հանվել է նույնականացման քարտ բառերը

Ղրղզական կողմի հետ փոխհամաձայնեցման արդյունքում համաձայնագրի 3-րդ հոդվածով նախատեսված՝ վավեր ճամփորդական փաստաթղթերի ցանկից հանվել է նույնականացման քարտ բառերը



	Ազգային անվտանգության ծառայություն
	31.03.2025.

	
	№ 11/390

	Նույնականացման քարտերով ՀՀ մուտքի պարագայում հնարավոր անվտանգային սպառնալիքներից ելնելով՝ Հայաստանի Հանրապետության կառավարության և Ղրղզական Հանրապետության նախարարների կաբինետի միջև` Քաղաքացիների ուղևորությունների և գտնվելու կարգի մասին համաձայնագրի նախագծի 3-րդ հոդվածի 1-ին մասից առաջարկվում է հանել Հայաստանի Հանրապետության քաղաքացու նույնականացման քարտ և ID քարտ բառերը:
Վերոնշյալ դիտարկումն ընդունելի չլինելու պարագայում նախագծի 2-րդ հոդվածի 2-րդ մասում կատարված նշումով բառերն առաջարկվում է փոխարինել տվյալները տեղեկատվական համակարգում մուտքագրելու և անձնագրերում բացառությամբ Համաձայնագրի 3-րդ հոդվածով նախատեսված՝ Հայաստանի Հանրապետության քաղաքացու նույնականացման քարտի  և Ղրղզական Հանրապետության քաղաքացու ID քարտի նշում կատարելու միջոցով բառերով, քանի որ նույնականացման քարտերով մուտք գործելու պարագայում դրանցում նշում հնարավոր չէ կատարել:
Բացի այդ, նշված փոփոխությանը զուգահեռ, անվտանգային ռիսկերը բացառելու նպատակով, անհրաժեշտ է Համաձայնագրի նախագիծը լրացնել հետևյալ բովանդակությամբ նոր հոդվածով.
Երկու կողմերի պետությունների պետական սահմանները հատելիս ՀՀ քաղաքացու նույնականացման քարտում և Ղրղզական Հանրապետության քաղաքացու ID քարտում մուտքի և ելքի վերաբերյալ համապատասխան նշումներ կատարելու հնարավորության բացակալությամբ պայմանավորված՝ առանց մի Կողմի պետական սահմանի անցման կետում սահմանված կարգով սահմանային վերահսկողություն անցնելու, մյուս Կողմի պետության պետական սահմանի անցման կետը հատելու կամ հակառակը դեպքերը բացառելու, ինչպես նաև Կողմերի պետությունների անվտանգությանը սպառնացող հնարավոր վտանգները կանխելու նպատակով՝ կողմերը համաձայնեցին իրական ժամանակում առցանց եղանակով, միմյանց փոխանցել մյուս կողմի պետության քաղաքացիների՝ պետական սահմանի անցման ցանկացած կետով իրենց տարածք մուտք գործելու, այդ թվում ժամանման երկրի տարածքից դուրս գալու և մեկնման երկրի վերաբերյալ տեղեկատվություն: Կողմերի միջև տեղեկատվությունը փոխանակվում է Կողմերի իրավասու մարմինների կողմից նախապես համաձայնեցված՝ անվտանգային երաշխիքներ ունեցող համապատասխան կապուղիների միջոցով: Տեղեկատվությունը կօգտագործվի բացառապես սույն Համաձայնագրի կիրարկման համար   արդյունավետ և անվտանգ գործիքակազմ ստեղծելու նպատակով, և այն չի կարող փոխանցվել երրորդ կողմի՝ առանց տեղեկատվությունը տրամադրած Կողմի գրավոր համաձայնության: Կողմերը կնշանակեն տեղեկատվություն փոխանակող իրավասու մարմիններ և այդ մասին միմյանց կտեղեկացնեն դիվանագիտական ուղիներով:
	Ընդունվել է:
Ղրղզական կողմի հետ փոխհամաձայնեցման արդյունքում համաձայնագրի 3-րդ հոդվածով նախատեսված՝ վավեր ճամփորդական փաստաթղթերի ցանկից հանվել է նույնականացման քարտ բառերը


	5. Ներքին գործերի նախարարություն
	27.12.2024թ.

	
	№ 41/9/248073-24

	Օտարերկրացիների մասին» ՀՀ օրենքի 7-րդ հոդվածի համաձայն՝ այն պետությունների քաղաքացիները, որոնց համար սահմանված է Հայաստանի Հանրապետություն ժամանելու առանց մուտքի վիզայի ռեժիմ, ՀՀ տարածքում կարող են մնալ առավելագույնը 180 օր ժամկետով՝ մեկ տարվա ընթացքում, եթե ՀՀ միջազգային պայմանագրերով այլ ժամկետ սահմանված չէ։
Միաժամանակ ուսումնասիրվել է 2022-2024թթ․ վիճակագրությունը, որի շրջանակներում ՀՀ քաղաքացիություն, որպես ԵԱՏՄ անդամ-պետության աշխատանքային միգրանտ և ընտանիքի անդամ բնակության օրինականությունը հավաստող տեղեկանք, ինչպես նաև այլ հիմքերով կացության կարգավիճակ ստացողների թիվը չի գերազանցել 20-ը։
Վերոգրյալի համատեսքտում ենթադրվում է, որ ոլորտը կանոնակարգող ՀՀ օրենսդրությունը թույլ է տալիս Հայաստանի Հանրապետությունում գտնվելու, ինչպես նաև բնակությունն օրինականացնելու առավել լայն հնարավորությունների շրջանակ, որի պայմաններում Համաձայնագրի կնքումը գտնում ենք ոչ նպատակահարմար։

	Չի ընդունվել: Սույն համաձայնագրի նախագծով նախատեսվում է երկու պետությունների քաղաքացիների միմյանց պետության տարածք առանց  վիզայի մուտք գործելու և գտվելու կարգին վերաբերող կարգավորումների  լայն շրջանակ, որոնք նախատեսված չեն Կողմերի ներքին օրենսդրություններով: Այս կարգավորումներով իրավական բարենպաստ պայմաններ կստեղծվեն երկու երկրների քաղաքացիների փոխայցելությունների գործընթացը պատշաճ կազմակերպելու համար, ինչպես նաև կդյուրացնի կացության կարգի տրամադրման մեխանիզմները:	
 Հաշվի առնելով վերոգրյալը, ինչպես նաև այն հանգամանքը, որ նմանատիպ երկկողմ  փաստաթղթեր կնքվել են ԵԱՏՄ գրեթե բոլոր անդամ-պետությունների հետ, արտաքին գործերի և միջազգային առևտրի նախարարությունը, որպես իրավասու մարմին՝ նպատակահարմար է համարում սույն փաստաթղթի ստորագրումը






ՀՀ ԱՐՏԱՔԻՆ ԳՈՐԾԵՐԻ ԵՎ
 ՄԻՋԱԶԳԱՅԻՆ ԱՌԵՎՏՐԻ ՆԱԽԱՐԱՐՈՒԹՅՈՒՆ
